मेरा मानना है कि कोई भी पत्रकार-सम्पादक चाहे तो अपने कौशल से -सबकी बात- मानकर भी अपने पेशे से न्याय कर सकता है. उम्मीद की लौ जगाए और जलाए रह सकता है. उस दिन के बारे में सोचिए जब बुढ़ापे में अपने नाती-पोतों के साथ बैठे होंगे तो उन्हें क्या बताएंगे कि मैंने कैसी पत्रकारिता की थी??!! क्या Gen next आप पर नाज कर पाएगी??!! क्या कोई नया पत्रकार उसी सम्मान से आपका नाम लेगा जैसा लोग राजेंद्र माथुर और प्रभाष जोशी का लेता है ??!! अगर हां, तो आप सही रास्ते पर हैं. नौकरी बचाए रखिए और उसी में अपने कर्तव्य का पालन करते रहिए. एक पतली लकीर आपको जरूर दिख जाएगी, जिसके बल पर आप अपने संस्थान के -हित- और पाठकदर्शक के हित, दोनों साध सकेंगे. मतलब कि यहां गुरू द्रोण को मारने के लिए आपको -अश्वत्थामा मारा गया- वाला प्रलाप नहीं करना पड़ेगा.